2018. gada 24. jūlijā Noteikumi Nr. 434

Rīgā (prot. Nr. 35 2. §)

**Grozījumi Ministru kabineta 2007. gada 8. maija** **noteikumos Nr. 301 "Noteikumi par individuālo komersantu finanšu pārskatiem"**

Izdoti saskaņā ar

likuma "Par grāmatvedību"

13. panta sesto daļu

# Izdarīt Ministru kabineta 2007. gada 8. maija noteikumos Nr. 301 "Noteikumi par individuālo komersantu finanšu pārskatiem" (Latvijas Vēstnesis, 2007, 76. nr.; 2010, 135. nr.; 2012, 121. nr.; 2013, 198. nr.) šādus grozījumus:

# 1. Izteikt 5.4. apakšpunktu šādā redakcijā:

# "5.4. shēmās ar arābu cipariem apzīmētos posteņus var sadalīt sīkāk vai pievienot tiem jaunus posteņus, ja individuālais komersants uzskata, ka tas rada lielāku skaidrību (piemēram, pievienot jaunu posteni "Izdevumi, kurus piemēro, nepārsniedzot ierobežojumus" (nepārsniedz 80 procentus no fiziskās personas kopējiem saimnieciskās darbības ieņēmumiem) likuma "Par iedzīvotāju ienākuma nodokli" izpratnē un posteni "Izdevumi, kurus piemēro pilnā apmērā" likuma "Par iedzīvotāju ienākuma nodokli" izpratnē);".

# 2. Aizstāt 13. un 14. punktā vārdu "samazinājuma" ar vārdu "norakstījuma".

# 3. Papildināt noteikumus ar 14.1 punktu šādā redakcijā:

"14.1 Individuālais komersants ir tiesīgs:

14.1 1. pamatlīdzekļu nolietojuma aprēķināšanai un nemateriālo ieguldījumu vērtības norakstīšanai izvēlēties tikpat ilgu lietderīgās lietošanas laiku un nolietojuma aprēķināšanas (vērtības norakstīšanas) metodi, kāda paredzēta likumā "Par iedzīvotāju ienākuma nodokli";

14.1 2.piemērot ar pamatlīdzekļu nolietojuma aprēķināšanu un nemateriālo ieguldījumu vērtības norakstīšanu saistītos noteikumus, ko paredz normatīvie akti par likuma "Par iedzīvotāju ienākuma nodokli" normu piemērošanas kārtību."

# 4.  Aizstāt 26. un 27. punktā vārdu "samazinājums" (attiecīgā locījumā) ar vārdu "norakstījums" (attiecīgā locījumā).

Ministru prezidenta vietā –

zemkopības ministrs Jānis Dūklavs

Finanšu ministra vietā –

satiksmes ministrs Uldis Augulis